  Майя Бывальцева 11-тӥ южтолэзьлы Удмуртиын эшшо 73 адямилэсь коронавирус инфекциез шараязы. Со дыре ик 74 мурт висёнэз вормиз. Со сярысь элькунысь оперативной штаб ивортӥз. Выль черламъёс пӧлын Ижкарын 31 улӥсьёс, Глазкарын – 19, Эгра ёросын – сизьым, Глаз ёросын – ньыль, Кез ёросын – куинь, Воткаын, Пичи Пурга, Сарапул ёросъёсын – ыбдэн кык, Камбарка, Сюмси, Шаркан ёросъёсын – быдэн одӥг. Одӥг адями улонысь кошкиз. Воргоронлы 60 арес вал Туннэ нуналлы Удмуртиын выль коронавирус инфекциен черлан 29 сюрс 118 учыр лабораториосын зэматэмын. 25 сюрс 808 адями йӧназ, 366 мурт кулӥз. Та дыре 104 висисьёслэн тазалыксы секыт лыдъяське. Элькунын выль коронавирус инфекцилы 905 сюрс 321 эскеронъёс ортчытӥзы, берло нуналскын – 1 сюрс 633. Тегъёс: Тазалык Ижкар висён Удмуртия коронавирус  